**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 28 /11/2023**

 **Αριθμ. Πρωτ.: 23016**

**ΑΠΟΣΠΑΣΜΑ**

**Από το πρακτικό της αριθμ. 27ης /2023 Τακτικής Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης :243**

**Aνάθεση κατ΄εξαίρεση σε εξωτερικό δικηγόρο της έκδοσης γνωμοδότησης περί άσκησης ή μη ΄Εφεσης κατά της αριθμ. 57/2023 Απόφασης του Ειρηνοδικείου Λιβαδειάς.**

 Στη Λιβαδειά σήμερα 23η Νοεμβρίου 2023 ημέρα Πέμπτη , ώρα 13,00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 22419/17-11-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 7 (επτά) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Ταγκαλεγκας Ιωάννης-Πρόεδρος 1. Πούλος Ευάγγελος

 2 Αποστόλου Ιωάννης (αν/κό μέλος κ. Μητά Αλέξανδρου) 2.Μπράλιος Νικόλαος

 3. Καλογρηάς Αθανάσιος (απών στο 1ο Θ.Η.Δ.)

 4. Σαγιάννης Μιχαήλ Αν και είχαν νόμιμα προσκληθεί

 5. Μερτζάνης Κωνσταντίνος

 6.Καπλάνης Κωνσταντίνος

 7.Καραμάνης Δημήτριος

Ο Πρόεδρος της Οικονομικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το με αριθ. πρωτ. 22417/17-11-2023 έγγραφο της Δ/νσης Διοικητικών Υπηρεσιών , του Δήμου Λεβαδέων στο οποίο αναφέρονται τα παρακάτω:

*Την 23η Ιουνίου 2023 επιδόθηκε στο Δήμο Λεβαδέων με δικαστικό επιμελητή η αριθμ. 57/2023 απόφαση του Ειρηνοδικείου Λιβαδειάς , με την οποία υποχρεώνεται ο εναγόμενος Δήμος Λιβαδειάς , να καταβάλλει στην ενάγουσα Γιαννούλα Χ. Λάμπρου , η οποία εργάζεται στο Δήμο Λεβαδέων ως Δικηγόρος με σχέση εργασίας αορίστου χρόνου με έμμισθη εντολή , το ποσό των χιλίων εξακοσίων εβδομήντα εννέα ευρώ και ογδόντα λεπτών ( 1.679,80 ) με το νόμιμο τόκο από την επομένη της επίδοσης της αγωγής και μέχρι την πλήρη εξόφληση .*

*Το εν λόγω ποσό αφορά σε κρατήσεις επί του μισθού της για εισφορά αλληλεγγύης και ΟΑΕΔ για τα έτη 2017 έως 30-11-2022 .*

*Η απόφαση επιδόθηκε στις 23/6/2023 και έχει τελεσιδικήσει .*

*Επί των θεμάτων της αγωγής έχει αποφανθεί με την αριθμ. 625/2022 το Δικαστήριο του Αρειου Πάγου - Β1 ΄ Πολιτικό Τμήμα .*

*- Σύμφωνα με τις διατάξεις της* [*παρ.1 άρθρο 72 Ν.3852/10*](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/)*, όπως αντικαταστάθηκε με την*[*παρ.1 του άρθρου 3 του Ν.4623/19*](https://dimosnet.gr/blog/laws/%CE%AC%CF%81%CE%B8%CF%81%CE%BF-3-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/)*και αντικαταστάθηκε εκ νέου με την*[*παρ.1 του άρθρου 40 του Ν.4735/20*](https://dimosnet.gr/blog/laws/%CE%AC%CF%81%CE%B8%CF%81%CE%BF-40-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B5%CF%82-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE%CF%82-%CE%B5%CF%80%CE%B9%CF%84/)*),*

***η Οικονομική Επιτροπή :***

***ι)*** *Αποφασίζει για την υποβολή προσφυγών στις διοικητικές αρχές και αποφασίζει για* ***την άσκηση ή μη όλων των ένδικων βοηθημάτων και των ένδικων μέσων,*** *καθώς και για την παραίτηση από αυτά,****πλην****των περιπτώσεων δικών που αφορούν στον προσδιορισμό ή τη μετατροπή της εργασιακής σχέσης μεταξύ εργαζομένων και του δήμου, στις οποίες η άσκηση ενδίκων μέσων είναι υποχρεωτική. Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ. Όταν το αντικείμενο της δίκης είναι άνω του ποσού αυτού, τότε εισηγείται τη λήψη απόφασης από το δημοτικό συμβούλιο****. Δεν επιτρέπεται συμβιβασμός ή κατάργηση*** *δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οποιασδήποτε μορφής,* ***εξαιρουμένων εκείνων για τις οποίες******το νομικό ζήτημα έχει επιλυθεί με απόφαση ανωτάτου δικαστηρίου. Η απόφαση της Οικονομικής Επιτροπής*** *για τις περιπτώσεις των προηγούμενων εδαφίων, πλην αυτών που αφορούν στον προσδιορισμό ή τη μετατροπή της εργασιακής σχέσης κατά τα προβλεπόμενα στο πρώτο εδάφιο, λαμβάνεται****ύστερα από γνωμοδότηση δικηγόρου****, η έλλειψη της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν η αρμοδιότητα ασκείται από το δημοτικό συμβούλιο.*

*-Σύμφωνα με τις διατάξεις Άρθρο 38 του ν. 4795/2021* *«Αρμοδιότητες Οικονομικής Επιτροπής Δήμου και Περιφέρειας - Τροποποίηση των περ. δ) και ιδ) της παρ. 1 του άρθρου 72 και της παρ. 1 του άρθρου 176 του ν. 3852/2010»*

*«ιδ) Αποφασίζει για την πρόσληψη πληρεξουσίου δικηγόρου και την ανάκληση της πληρεξουσιότητάς του, σε όσους δήμους είτε δεν έχουν προσληφθεί δικηγόροι με μηνιαία αντιμισθία, είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια. Μπορεί, επίσης, να αναθέτει την παροχή γνωμοδοτήσεων, μόνο εφόσον δεν έχουν προσληφθεί δικηγόροι, με μηνιαία αντιμισθία. Με απόφασή της, είναι δυνατή, κατ’ εξαίρεση, η ανάθεση σε δικηγόρο, εξώδικου ή δικαστικού χειρισμού, ανά υπόθεση, ζητημάτων, τα οποία έχουν ιδιαίτερη σημασία για τα συμφέροντα του δήμου και απαιτούν εξειδικευμένη γνώση ή εμπειρία. Στις περιπτώσεις αυτές η αμοιβή του δικηγόρου ορίζεται σύμφωνα με το άρθρο 281 του ν. 3463/2006 (Α’ 114).».*

*Λαμβάνοντας υπόψη τα ανωτέρω και*

*Α) το γεγονός ότι προκειμένου να αποφασίσει η Οικονομική Επιτροπή για την άσκηση ή μη έφεσης κατά της αριθμ. 57/2023 απόφασης του Ειρηνοδικείου Λιβαδειάς απαιτείται γνωμοδότηση δικηγόρου , έλλειψη της οποίας συνεπάγεται ακυρότητα της απόφασης ,*

*Β) το γεγονός ότι η εργαζόμενη νομική σύμβουλος του Δήμου Λεβαδέων αδυνατεί να αναλάβει τη διεκπεραίωση της γνωμοδότησης , αφού εξαρτά η ίδια προσωπικό συμφέρον από την έκβαση της ανωτέρω απόφασης*

*Καλείστε να αποφασίσετε*

*Για την κατ εξαίρεση ανάθεση σε εξωτερικό δικηγόρο την παροχή γνωμοδότησης επί του θέματος.*

  **Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

 -Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Την αριθμ. 57/2023 απόφαση του Ειρηνοδικείου Λιβαδειάς

-Το υπ΄ αρ. πρωτ. 22417/17-11-2023 έγγραφο της Δ/νσης Διοικητικών Υπηρεσιών του Δήμου Λεβαδέων

**-**-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

 **ΑΠΟΦΑΣΙΖΕΙ ΟΜΟΦΩΝΑ**

Α) Αναθέτει κατ΄ εξαίρεση στον δικηγόρο Λιβαδειάς ΚΟΥΛΟΥΡΓΙΩΤΗ ΝΙΚΟΛΑΟ του ΙΩΑΝΝΗ την παροχή γνωμοδότησης περί άσκησης ή μη έφεσης κατά της 57/2023απόφασης του Ειρηνοδικείου Λιβαδειάς σύμφωνα με την οποία υποχρεώνεται ο εναγόμενος Δήμος Λεβαδέων να καταβάλει στην ενάγουσα εργαζόμενη του Δήμου με σχέση εργασίας αορίστου χρόνου έμμισθης εντολής Γιαννούλα Λάμπρου το ποσό των χιλίων εξακοσίων εβδομήντα εννέα ευρώ και ογδόντα λεπτών ( 1.679,80 ) με το νόμιμο τόκο από την επομένη της επίδοσης της αγωγής και μέχρι την πλήρη εξόφληση .

Β) Η αμοιβή θα καθορισθεί με απόφαση του Δημοτικού Συμβουλίου σύμφωνα με την παρ. 3 όπως έχει τροποποιηθεί με το άρθρο 36 παρ. 7 του Ν. 3801/2009.

 Η απόφαση πήρε αριθμό 243/2023.

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 28-11-2023

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

 ΤΑ ΜΕΛΗ

 1. Αποστόλου Ιωάννης

 2. Σαγιάννης Μιχαήλ

 3. Μερτζάνης Κωνσταντίνος ΙΩΑΝΝΗΣ Δ. ΤΑΓΚΑΛΕΓΚΑΣ

 4. Καπλάνης Κωνσταντίνος

 5.Καραμάνης Δημήτριος ΔΗΜΑΡΧΟΣ ΛΕΒΑΔΕΩΝ